Pnoepigoj

Pnoepigoj (Pnoepyga) estas genro de paseroformaj birdoj endemiaj en sud-eostaj partoj de Azio. Ĝi enhavas 4 speciojn. Dum longa tempo oni apartenigis la genron aŭ al familio Timaliedoj, aŭ al Silviedoj. Tamen esploro de DNA de tiuj ĉi du familioj okazinta en 2009 montris, ke ambaŭ estas tro malproksimaj de pnoepigoj por esti unuigitaj kun ili, kaj do la genro estas metita en apartan monotipan familion Pnoepigedoj (Pnoepygidae).

Tiuj ĉi birdoj estas malgrandaj paseroformuloj troveblaj plejparte en montanaj areoj en Suda kaj Sudeosta Azio. Blankaventra pnoepigo vivas en montaj partoj de norda Bharato, suda Ĉinio kaj norda Vjetnamio. Tajvana pnoepigo estas endemia sur Tajvano, kaj Nepala pnoepigo nur renkonteblas en Nepalo kaj apudaj partoj de Bharato. La plej vastan distribuon el tiu ĉi genro havas nana pnoepigo, renkontebla de Ĉinio kaj Bharato, tra Hindoĉinio ĝis Malaja duoninsulo, kaj en Indonezio ĝis Floreso kaj Timoro.Collar, N. J. & Robson, C. 2007. Family Timaliidae (Babblers)  pp. 70 - 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

Specioj
La genro enhavas jenajn 4 speciojn:
 Bildo  Kutima nomo  Scienca nomo  Distribuo120px  Blankaventra pnoepiga  Pnoepyga albiventer (Hodgson, 1837) sud-eosta Azio de Himalajo ĝis Hindoĉinio. 120px Tajvana pnoepigo  Pnoepyga formosana Ingram, W, 1909 Tajvano120px Nepala pnoepigo Pnoepyga immaculata Martens, J & Eck, 1991 Utarakando kaj Nepalo.120px Nana pnoepigo  Pnoepyga pusilla Hodgson, 1845 De Himalajo ĝis Indonezio

Referencoj

Kategorio:Paseroformaj